**О Б Щ И Н А У Г Ъ Р Ч И Н**

гр. Угърчин, п.к.5580, пл. „Свобода” №1, тел: 06931/21-21, факс: 06931/ 20-14, е-mail: obshtina@ugarchin.com

**З А П О В Е Д**

**№ 300**

**гр. Угърчин, 15.03.2017г.**

На основание чл.44, ал.2 ЗМСМА, чл.87 от Наредбата за реда за придобиване, управление и разпореждане с общинско имущество на Община Угърчин (приета с Решение №125/31.05.2016г. на Общински съвет - Угърчин), Протокол от 15.03.2017г. от проведен търг с тайно наддаване, на комисия, назначена със Заповед № 285/15.03.2017г. на Кмета на Община Угърчин,

**О П Р Е Д Е Л Я М:**

**1.** Участник **„МОБИЛТЕЛ“ ЕАД,** ЕИК 131468980, седалище и адрес на управление: гр. София 1309, р-н Илинден ул. „Кукуш“ №1, представлявано от Александър Василев Димитров и Младен Маркоски - заедно, **за спечелил** публично оповестен търг с тайно наддаване за отдаване под наем по отношение на притежаваното от Община Угърчин право на собственост, за срок от 10 години на площ от 10 кв.м от подпокривното пространство на сграда – кметство с. Катунец с идентификатор 36662.500.329.4, находяща се в поземлен имот с идентификатор 36662.500.329 (АПОС №2099/05.12.2016г.) – за монтаж на базова станция и антена на мобилен оператор (обявен със Заповед №218/23.02.2017г. на Кмета на Община Угърчин)**, с предложена най-висока месечна наемна цена 1 лв./кв.м /един лев на квадратен метър/ без ДДС.**

**Първата месечна наемна вноска (образувана от цената на кв. м, достигната на търга по площта – 10 кв.м, съобразено с К 0,7) в размер на 7 лв. без ДДС /седем лева без ДДС/ или 8,40 лв. с ДДС /осем лева и четиридесет стотинки/ следва да се внесе при сключване на договора,** на касата в общината или по банков път по следната банкова сметка: IBAN: BG98STSA93008413229500, BIC: STSABGSF, код за вид плащане: 444100, Банка ДСК ЕАД, банков офис – Угърчин.

**2.** Класиран на второ място: няма.

Заповедта да се връчи на участника в търга, като същата подлежи на обжалване в 14-дневен срок от връчването й, по реда на АПК.

Настоящата заповед, да се постави на информационното табло в сградата на общинска администрация и да се публикува на интернет страницата на общината.

**СТАНИМИР ПЕТКОВ /п/**

**Кмет на Община Угърчин**